Fakultet za odgojne i obrazovne znanosti, Sveučilište Josipa Jurja Strossmayera u Osijeku, (Hrvatska),

Pedagoški fakultet, Sveučilište u Mariboru (Slovenija),

Filozofski fakultet, Sveučilište Sv. Ćirila i Metoda u Skoplju (Makedonija)

i

Hrvatska akademija znanosti i umjetnosti (Hrvatska)

pozivaju Vas na **Međunarodnu znanstvenu konferenciju**

**Didaktički izazovi III:**

**didaktička retrospektiva i perspektiva**

**Kamo i kako dalje?**

**16. i 17. svibnja 2019.**

**Osijek, Hrvatska**

Konferencija pruža mogućnost znanstvenicima i stručnjacima iz različitih područja propitivati nezaobilazne probleme odgoja i obrazovanja te s ostalim sudionicima podijeliti svoje teorijsko znanje, rezultate istraživanja i primjere iz prakse.

Desetljećima pratimo putove promjena sustava odgoja i obrazovanja glede ciljeva, dimenzioniranja kurikuluma u pogledu mijenjanja programa i uvođenja novih tehnologija, određivanja ishoda učenja i poučavanja te konačno vrijednosti na kojima počiva suvremeno društvo i obrazovanje.

Cilj je Konferencije potaknuti nove pristupe glavnim didaktičkim izazovima i prijedloge novih rješenja problema kroz raspravu i znanstvena istraživanja. Namjera je podržati napredak i inovacije kroz problematiziranje tema koje proizlaze iz današnjeg odgoja i obrazovanja.

**VAŽNI DATUMI:**

Rok za slanje sažetka: 15. siječnja 2019.\*

Obavijest o prihvaćanju sažetka: do 30. siječnja 2019.

Plaćanje kotizacije (550, 00 HRK/75 EUR): do 28. veljače 2019.

Održavanje konferencije: 16. - 17. svibnja 2019.

Rok za slanje cjelovitoga rada: 30. svibnja 2019.

Službeni jezici Konferencije: hrvatski i engleski.

Način sudjelovanja: izlaganje ili plakat.

Jedan autor može sudjelovati samo s jednim radom.

**Plenarni izlagači:**

prof. dr. sc. Dijana Vican (Zadar, Hrvatska)

prof. dr. sc. Milena Grmuš Ivanek (Maribor, Slovenia)

dr. sc. Dina Mehmedbegović (London, Ujedinjeno Kraljevstvo)

dr. sc. Anica Bilić (Hrvatska)

prof. dr. sc. Anđelka Peko (Osijek, Hrvatska)

Više informacija dostupno je na internetskoj stranici Konferencije:

<https://didactic-challenges0.webnode.hr/>